નવસારીના પશ્ચિમ વિભાગે જલાલપોર વિસ્તારમાં વર્ષો જુનું થાણા તળાવ આવેલ છે. આ થાણા તળાવની ફરતે પાલિકાએ 'લેકફ્રન્ટ' નો પ્રોજેક્ટ હાથ ધર્યો છે. આ પ્રોજેક્ટની પાછળ અંદાજે 1.15 કરોડ રૂપિયાથી વધુનો ખર્ચ કરવામાં આવશે. સરકારી ગ્રાંટમાંથી આ ખર્ચ કરવામાં આવનાર હોવાનું જાણવા મળ્યું છે. પ્રોજેક્ટ અંતર્ગત થાણા તળાવની ફરતે ગાર્ડન બનાવવામાં આવશે. વોક વે પણ બનાવવામાં આવનાર હોવાનું જાણવા મળે છે. ઉપરાંત લોકો હળવી કસરત કરી શકે તે માટે કસરતના કેટલાક સાધનો મૂકાશે. અનેક જગ્યાએ બાકડાં પણ મૂકવામાં આવશે.